b'\n_START_ARTICLE_\nTaidekeskus Into\n_START_PARAGRAPH_\nTaidekeskus Into ry pyrkii kohottamaan erityist\xc3\xa4 tukea tarvitsevien henkil\xc3\xb6iden taiteen arvostusta Varsinais-Suomen alueella. N\xc3\xa4yttelyiden j\xc3\xa4rjest\xc3\xa4misell\xc3\xa4 on merkitt\xc3\xa4v\xc3\xa4 rooli Into ry:n toiminnassa. N\xc3\xa4yttelyiden kautta erityistaiteilijat luovat yhteyksi\xc3\xa4 Turun alueen kulttuurin kentt\xc3\xa4\xc3\xa4n ja tulevat omalla osaamisellaan ja omaper\xc3\xa4isyydell\xc3\xa4\xc3\xa4n n\xc3\xa4hdyiksi. Tarkoitus on antaa turkulaisille el\xc3\xa4myksi\xc3\xa4 ja saada heid\xc3\xa4t nauttimaan alueella tehdyst\xc3\xa4 erityistaiteesta. Taidekeskus Into ry on j\xc3\xa4rjest\xc3\xa4nyt erityistaiteen n\xc3\xa4yttelyit\xc3\xa4 vuodesta 2009._NEWLINE_Into ry tekee yhteisty\xc3\xb6t\xc3\xa4 Turun ja l\xc3\xa4hikuntien kulttuuri-, opetus- ja hyvinvointitoimialojen sek\xc3\xa4 ty\xc3\xb6v\xc3\xa4enopistojen kanssa. Lis\xc3\xa4ksi se pyrkii tekem\xc3\xa4\xc3\xa4n toimintaansa tunnetuksi valtakunnallisesti ja kansainv\xc3\xa4lisesti luomalla yhteyksi\xc3\xa4 muihin alan toimijoihin._NEWLINE_Taidekeskus Into vastaanotti Tukilinjan my\xc3\xb6nt\xc3\xa4m\xc3\xa4n Vuoden toimija -apurahan vuonna 2014.'